钦定古今图书集成/历象汇编/岁功典/第007卷 > 白虎通 > 《五行篇》
## 钦定古今图书集成/历象汇编/岁功典/第007卷 > 白虎通 > 《五行篇》

东方者，动方也，万物始动生也。南方者，任养之方，万
物怀任也。西方者，迁方也，万物迁落也。北方者，伏方
也，万物伏藏也。“少阳见寅”，寅者，演也，律中太簇。律之
言率，所以率气令生也。卯者，茂也，律中夹锺。“衰于辰，
辰，震也，律中姑洗。”“其日甲乙”者，万物孚甲也。乙者，物蕃屈有节欲出。时为春。春之为言偆，偆动也。位在东
“方，其色青，其音角，角者，气动耀也。其帝太皞，皞者，大
起，万物扰也。其神勾芒者，物之始生，其精青龙，芒之
为言萌也。阴中阳，故太阳见于巳，巳者物必起，律中
仲吕；壮盛于午，午物满长，律中蕤宾；衰于未，未味也，
律中林锺。其日丙，丁者，其物炳明，丁者，强也。时之为
夏，夏言大也。位在南方，其色赤，其音征，征，止也，阳度
极也。其帝炎帝者，太阳也，其神祝融，祝融者，属续。其
精为鸟，离为鸾。”故“少阴见于申，申者，身也，律中夷则；
壮于酉，酉者，老物收敛，律中南吕；衰于戌，戌者，灭也，
律中无射，无射者，无声也。其日庚辛，庚者，物更也，辛
者，阴始成，时为秋，秋之为言愁亡也。其位西方，其色
白，其音商，商者，强也。‘其帝少皞，少皞者，少敛也。其神
蓐收，《蓐收》者，缩也。其精白虎，虎之为言搏讨也。故太
阴见于亥，亥者，仰也，律中应锺；壮于子，子者，孳也，律
中黄锺；衰于丑，丑者，纽也，律中大吕。其日壬癸，壬者，
阴始任也，癸者，揆度也。时为冬，冬之为言终也。其位
在北方。其音羽，羽之为言舒，言万物始孳。其帝颛顼’”，
颛顼“者，寒缩也，其神元冥。元冥者，入冥也，其精元武，
掩起离体泉，龟蛟珠蛤。土为中宫，其日戊己。戊者，茂
也，己抑屈起，其音宫，宫者，中也，其帝黄帝，其神后土。”
《月令》云：“十一月律谓之黄锺何？”中和之色。锺者，动也，
言阳气动于黄泉之下，动养万物也。十二月律谓之
大吕何？大大也。吕者，拒也，言阳气欲出，阴不许也。吕
之为言拒者，旅抑拒难之也。正月律谓之太簇何？太
亦大也，簇者，凑也，言万物始大，凑地而出也。二月律
谓之夹锺何？夹者，孚甲也，言万物孚甲，种类分也。三
月谓之姑洗何？姑者，故也，洗者，鲜也，言万物皆去故
就其新，莫不鲜明也。四月谓之仲吕何？言阳气极将，
彼故复中难之也。五月谓之《蕤宾》，蕤者，下也，宾者，敬
也，言阳气上极，阴气始宾，敬之也。六月谓之《林锺》何？
林者，众也，万物成熟，种类众多。七月谓之《夷则》何？夷，
伤也，则，法也，言万物始伤，被刑法也。八月谓之《南吕》
何？南者，任也，言阳气尚有任生荠麦也，故阴拒之也。
九月谓之《无射》何？射者，终也，言万物随阳而终也，当
复随阴起，无有终已。十月谓之应钟。何钟。动也。言万
物应阳而动。下藏也。